ເສດຖະກິດ ສຫລ ໃນໄຕມາດທຳອິດ ຕົກດິ່ງລົງ 4.8 ເປີເຊັນ ຍ້ອນການລະບາດ ຂອງໂຄວິດ-19
ທະນາຄານກາງສະຫະລັດ ຊຶ່ງໄດ້ຕັດອັດຕາອອກເບ້ຍລົງໄປແລ້ວ ເກືອບຮອດສູນເປີເຊັນ ກໍໄດ້ປະຕິຍານໃນຕອນທ້າຍຂອງກອງປະຊຸມວ່າ ຈະເອົາບາດກ້າວໃດໆ ທີ່ຕົນສາມາດ ກອບກູ້ເສດຖະກິດ ຂອງສະຫະລັດ ໄວ້.
ເສດຖະກິດຂອງສະຫະລັດໄດ້ຕົກດິ່ງລົງໃນອັດຕາສະເລຍປະຈຳປີ ທີ່ລະດັບ 4 8 ເປີເຊັນໃນໄຕມາດທໍາອິດ ໃນຂະນະທີ່ ການລະບາດລະດັບໂລກຂອງໄວຣັສໂຄໂຣນາ ໄດ້ປິດຂະແໜງອຸດສາຫະກຳ ຂອງອາເມຣິການຢ່າງກວ້າງ ຂວາງ ແລະພວກທຸລະກິດປະເພດສຳນັກງານແລະຫ້ອງການທັງຫຼາຍ ທີ່ໄດ້ເຫັນການທົດຖອຍຂະໜາດໃຫຍ່ທີ່ສຸດຂອງປະເທດໃນຫຼາບກວ່ານຶ່ງທົດສະວັດ ອີງຕາມການກ່າວຂອງກະຊວງການຄ້າສະຫະລັດໃນວັນພຸດວານນີ້ ຜົນກະທົບຢ່າງໜັກໜ່ວງເຊັ່ນນັ້ນ ທີ່ໄດ້ເຮັດໃຫ້ເສດຖະກິດທົດຖອຍລົງສຳລັບຊ່ວງໄລຍະເດືອນມັງກອນຫາເດືອນມີນາ ເກີດຂຶ້ນທັງໝົດພາຍໃນສາມອາທິດ ທີ່ຜ່ານມານີ້ຂອງເດືອນມີນາ ອັນເປັນຜົນຍ້ອນໂຣກລະບາດທີ່ໄດ້ກະທົບຕໍ່ເສດ ຖະກິດ ທີ່ໃຫຍ່ທີ່ສຸດຂອງໂລກ ມັນໄດ້ກົດດັນ ໃຫ້ພວກໂຮງງານທີ່ສຳຄັນທັງ ຫຼາຍ ພ້ອມດ້ວຍເຮັດໃຫ້ພວກຄົນງານຫຼາຍໆພັນຄົນ ສະຖານທີ່ຫ້ອງການຕ່າງໆ ແລະພວກຮ້ານຄ້າແບບຄອບຄົວທັງຫຼາຍຢູ່ໃນຫົວເມືອງຕ່າງໆທັງໃຫຍ່ແລະນ້ອຍ ຕ້ອງໄດ້ປິດກິດຈະການທັງໝົດລົງ ແຕ່ຜົນກະທົບອັນແທ້ຈິງຂອງໂຣກລະບາດນັ້ນ ຈະບໍ່ຮູ້ໄດ້ໃນໄລຍະສາມເດືອນຂ້າງໜ້າ ເມື່ອສະຖິຕິຂອງໄຕມາດທີສອງ ຈະຖືກເປີດເຜີຍ ເພາະວ່າຜົນກະທົບຂອງການຕົກງານຂອງພວກຄົນງານທັງຫຼາຍນັ້ນ ແມ່ນໄດ້ເກີດຂຶ້ນໃນເດືອນເມ ສາ ພວກຄົນງານ 26 ລ້ານຄົນ ໄດ້ສູນເສຍວຽກງານ ຂອງພວກເຂົາເຈົ້າໄປແລ້ວ ໂດຍຍັງຈະມີອີກຫຼາຍລ້ານຄົນ ບວກເຂົ້າໄປໃນຖັນແຖວຂອງການຫວ່າງງານໃນແຕ່ລະສັບປະດາ ທະນາຄານກາງສະຫະລັດ ຊຶ່ງໄດ້ຕັດອັດຕາອອກເບ້ຍລົງໄປແລ້ວ ເກືອບຮອດສູນເປີເຊັນ ກໍໄດ້ປະຕິຍານໃນຕອນທ້າຍຂອງກອງປະຊຸມຢູ່ໃນນະຄອນຫຼວງວໍຊິງຕັນ ວ່າ ຈະເອົາບາດກ້າວໃດໆທີ່ຕົນສາມາດກອບກູ້ເສດຖະກິດຂອງສະຫະລັດ ໄວ້ໄດ້ ທະນາຄານກາງ ໄດ້ກ່າວອີກວ່າ ຕົນ “ໝັ້ນໝາຍທີ່ຈະໃຊ້ເຄື່ອງມືທຸກຊະນິດເພື່ອສະໜັບສະໜູນເສດຖະກິດສະຫະລັດໄວ້ໃນຍາມທີ່ທ້າທາຍນີ້ ວິກິດການດ້ານສາທາລະນະສຸກຂອງມະຫາຊົນ ກໍຍັງມີຢູ່ຢ່າງຕໍ່ເນື່ອງ ຊຶ່ງຈະເປັນບັນຫາທີ່ໜັກໜ່ວງຕໍ່ກິດຈະການຕ່າງໆຂອງເສດຖະກິດ ດ້ານການຈ້າງງານ ແລະພາວະເງິນເຟີ້ ໃນໄລຍະອັນໃກ້ໆນີ້ ແລະຈະມີຄວາມສ່ຽງຫຼາຍໃນການຄາດຄະເນພາບພົດຂອງເສດຖະກິດໃນໄລຍະກາງ ” ປະທານທະນາຄານກາງ ທ່ານເຈີໂຣມ ພາວ ໄດ້ກ່າວໃນກອງປະຊຸມຖະແຫລງວ່າ “ພວກເຮົາເຫັນຂໍ້ມູນຂອງໂລກ ຊຶ່ງຕິດລົບຫຼາຍແທ້ໆເລີຍ ” ທ່ານໄດ້ກ່າວອີກວ່າ ໃນຂະນະທີ່ທະນາຄານກາງທຳການຊຸກຍູ້ສົ່ງເສີມການຟື້ນຕົວຂອງເສດຖະກິດສະຫະລັດ "ພວກເຮົາກໍຈະບໍ່ຟ້າວຝັ່ງທີ່ຈະຖອນມາດຕະການຕ່າງໆເຫຼົ່ານີ້ ພວກເຮົາຢາກໃຫ້ປະຊາຊົນກັບຄືນໄປເຮັດວຽກ ໄວທີ່ສຸດເທົ່າທີ່ພວກເຮົາສາມາດເຮັດໄດ້ "